als_Latn bos_Latn ron_Latn
Serena Williams mbreteron ne Singapor. Vetem kater dite pas humbjes me te rende ne 16 vitet e fundit numri 1 i botes u tregua e pameshirshme duke mundur ne finale Simona Halep, dhe vlen te permendet fakti se ishte pikerisht fale tenistes rumune qe 33-vjecarja nga Michigani u kualifikua nga faza e grupeve. Serena ruajti qetesine edhe atehere kur ndeshja u vu ne ekuiliber, dhe behet fjale vetem per setin e pare gjate te cilit numri 4 i botes Halep e mbajti ndeshjen ne barazpeshe per shtate game-t e para te sfides, sidoqofte ne fund askush nuk u befasua nga perfundimi dhe veterania amerikane siguroi titullin e trete rresht ne turneun final te tete tenisteve me te mira te vitit.
Ne Singapore Indoor Stadium motra e vogel Williams as qe duhej te ishte pjese e ndeshjeve me eliminim te drejtperdrejte, por ne ndeshjen e saj permbyllese ishte pikerisht Simona Halep qe u tregua teper korrekte duke i rrembyer set serbes Ana Ivanovic. Praktikisht do te kishte mjaftuar thjesht te humbte ndeshjen ne vetem dy sete per te eliminuar automatikisht numrin 1 te botes, por diten e premte 23-vjecarja nga Konstanca la menjane llogarite dhe beri krejtesisht te kunderten duke rikthyer ne skene favoriten e ketij turneu. Ne fakt Halep e nisi serish shume mire ndeshjen dhe pasi e theu ne servis tenisten nga Shtetet e Bashkuara pati mundesine per t’u shkeputur ne 3-1. Ndeshja vazhdoi ne barazpeshe deri ne shifrat 4-3, ku ishin regjistrua plot 4 game kunder sherbimit, megjithate ne vazhdim fituesja e 18 titujve Slam u tregua mizore ndaj tenistes rumune duke fituar tete gamet e mbetur te sfides.
Perfundimisht Serena Williams mbylli gjithe takimin me rezultatin 6-3, 6-0, ne vetem 70’ duke koleksionuar keshtu titullin e peste ne karriere WTA Tour Finals, apo sic quhet ndryshe Trofeu Billie Jean King, per nder te tenistes se famshme kaliforniane emrin e se ciles mban gjithashtu edhe kompleksi i famshem ku zhvillohen ndeshjet e Turneut Slam US Open. Pra pas fitimit pikerisht ne Flushing Meadows, Serena konsolidon pozitat e saj me turneun permbylles te tete tenisteve me te mira te vitit 2014, duke mbyllur gjithashtu vitin per here te katert si numri 1 i botes. Halep gjithsesi do ta mbaje mend gjate kete jave sepse pasi kishte humbur tre perballjet e para ndermjet tyre, ne fazen e grupeve leshoi vetem 2 game ndaj veteranes amerikane duke i shkaktuar njekohesisht edhe disfaten me te rende numrit 1 te botes ne 16 vitet e fundit. Per Serena Williams ky eshte titulli i peste gjithsej WTA Tour Finals dhe per me teper trofeu i fundit ne kete event regjistrohet plot 13 vjet pas titullit te saj te pare, te fituar ne Mynih.
als_Latn als_Latn als_Latn